2017/2018

**ВЕРТИКАЛНА ТРЖНИЦА**

АРХИТЕКТОНСКО ПРОЈЕКТОВАЊЕ 6

/ЗГРАДЕ ЗА РАД И ТРГОВИНУ/

****

*Условљеност предмета: позитивна оцјена из АП4 и АП5*

Доц. др Марина Радуљ, дипл.инж.арх., [*marina.radulj@aggf.unibl.org*](mailto:marina.radulj@aggf.unibl.org) (кабинет бр. 7)

Др. Огњен Шукало, дипл.инж.арх., [*ognjen.sukalo@aggf.unibl.org*](mailto:ognjen.sukalo@aggf.unibl.org) (кабинет бр.7)

У овом семестру пројектујемо вишенамјенску кућу у изграђеном градском језгру и изучавамо концепте и типологије јавних објеката за рад и трговање.

**Пројектни задатак:**

МИСЛИТИ

ИСТРАЖИВАТИ

ПРОЈЕКТОВАТИ

На основу анализе контекстуалних услова окружења и локације, те концептуалног истраживања задате теме тзв. ВЕРТИКАЛНА ТРЖНИЦА, а на основу пројектног задатка, израдити архитектонски **идејни пројекат тржнице органске хране са управном зградом** у Бањалуци. Локација за пројекат се налази у градском језгру у унутрашњости блока дефинисаног улицама: Краља Петра I Карађорђевића, Булевар цара Душана, Книнска и Марије Бурсаћ.

\_Карактер просторног контекста у који се “умијешта” и “уграђује” ваш будући објекат је урбанистички изразито сложен, с тога посебну пажњу треба посветити разумијевању локацијских услова, начину савладавања пјешачких и колских приступа.

\_Посебан изазов је мислити о кући која има могућност раста по вертикали, на дозвољених Пр+12 спратова, а истовремено повезати све тражене садржаје у јединствену „ходну“цјелину.

\_Посебне проблеме представљају различити захтјеви функционисања простора – оних намијењених управи, и, јавнијих простора намијењених трговању, узгајању и јавном животу, који се односе на проблема доставе, различитог ритама коришћења, различитог радног времена и слично.

Преглед површина:

1. ПАРКИНГ и КОЛСКИ ПРИСТУПИ

* На нивоу партера блока, а у близини „улаза“, планирати минимално 10 мјеста за стационирани саобраћај (паркинг).
* Обезбиједити приступ доставним возилима. Рачунати на доставу у раним јутарњим и/или вечерњим сатима (2 пута дневно за доставу и одношење отпада, чишћење и слично).

1. ПИЈАЦА/ТРЖНИЦА са јавним садржајима и просторима (800-1000 м2)

* простори продаје
* кафеи и ресторани
* простори за узгајање
* хоризонтални комуникације и отворени јавни простори (терасе и кровне терасе)
* културни садржаји: конгресни центар или биоскоп (капацитет 100 – 150 мјеста)
* сервисни простори (простор за одржавање и чишћење, купатило и тоалети за запослене, гардеробе запослених)
* тоалети за госте
* вертикалне комуникације – лифтови, панорамски лифтови, теретни лифтови, степеништа, ескалатори.

Водити рачуна да сви садржаји добију адекватне висине/кубатуре, те да се омогући смијештање сложених система вентилисања.

Водити рачуна о различитим режимима рада и радном времену тржнице, ресторана, канцеларија, те, у односу на ваше рјешење, планирати уласке у поједине дијелове куће**.**

1. КАНЦЕЛАРИЈСКИ ПРОСТОРИ (800-1000 м2)

* сектор управног менаџмента\_4-6 канцеларија за 2 радна мјеста
* сектор рада са излагачима\_4-6 канцеларија за 2 радна мјеста са пријемом странака
* сектор рада са малим привредницима и достављачима\_4-6 канцеларија за 2 радна мјеста са пријемом странака
* сектор за развој интернет продаје и кућне доставе\_160 м2
* сектор маркетинга и продаје (опен спејс)\_160 м2
* технички сектор\_2 канцеларија за 2 радна мј. сервер собом од 20 м2
* простор за изнајмљивање (локализовано или расуто у оквиру др. функција)\_180 м2

Радна мјеста организовати по принципу трактовског-ћелијског система, комб-бироа и отвореног плана у складу са вашим концептом рада у оваквој кући. Појам „канцеларија“ је дата да опише капацитете.

На већини канцеларијских етажа обезбиједите по 1 малу салу за састанке (брзи извјештаји – капацитета 5-6 мјеста).

Планирати и пројектовати тоалете на свакој етажи, као и мјеста за кратки одмор и спремање топлих напитака.

Обавезно пројектовати степениште за евакуацију у случају пожара, а које увезује све надземне етаже и обезбиједити излаз на нивоу партера приземља.

1. ПАРКИНГ ГАРАЖА на П-1:

* за 30-40 паркинг мјеста за аутомобиле

Евакуацију људи у случају пожара из подземних етаже, такође, обезбиједити преко противпожарног степеништа (1 или више, у односу на габарит гараже) до нивоа партера приземља.

1. ПОДЗЕМНЕ ЕТАЖЕ ОБЈЕКТА:

* Технички блок (подстаница гријање, трафо станица, пумпе за воду, резервоари за кишницу, простор за расхладне уређаје) \_300 м2
* Складишни простор (расхладни уређаји (хладњаче) и регално складиште)\_300 м2

Обезбиједити колски приступ овим етажама преко рампе или ауто-лифта.

Пројектовати 2 теретна лифта (за доставу намирница на палетама).

Горе наведени просторни захтјеви су обавезан дио програма. Задатак је отворен за нове програмске садржаје (нарочито у домену прелазних и вањских простора) уколико приједлогом концепта и анализом задатка и локације дођете до истих.

Садржај завршног елабората:

1. **ИДЕЈНО урбанистичко-архитектонско рјешење ВЕРТИКАЛНЕ ТРЖНИЦЕ:**

* урбанистичко рјешење, 1:500
* идејно рјешење објекта : основе + пресјеци + изгледи 1:200
* просторни приказ изабраних амбијената, 3Д модели и монтаже
* макета/е 1:200 (крупније размјере дијелови куће или пресјечне макете)
* кратко образложење концепта преко дијаграма, скица

1. **РАДНА СВЕСКА са процесом рада у семестру и СЕДМИЧНИМ ЗАДАЦИМА.**

Рад се штампа или црта на папиру 70цм x 50цм и предаје дигитално у формату .pdf. Макете и радне свеске не подлијежу овом форматирању.

**Завршни рад /који се оцјењује са 70 п**, као преиспитна обавеза, и важи 1 школску годину.

Обавезан је континуирани и итеративни рад на седмичним задацима чији квалитет ће се вредновати у дијелу оцјене елабората.

**Дорада идејсног пројекта/графичког рада није могућа.** **Студент који на графичком раду добије оцјену 5 (мање од 36п) не може да добије укупну позитивну оцјену и губи право на потпис.**

**Услови за предају завршног елабората су:**

квалитетно урађени седмични задаци у односу на дискусије, предавања и рад на вјежбама.

**Испит / који се оцјењује са 30 п**, и може да се полаже само уколико је студент на графичком раду остварио 51% (36 поена или више). Испит је писмени.

Обавезна литература:

* Kohn, A. E. and KotzP., Building type basics for office, John Wily & Sons
* Hascher R.,Jeska S.,Klauck B., ed.,Office Buildings- А Design Manual,Birkhäuser, Basel Berlin Boston, 2002.
* Raymond S., Cunliffe R., Tomorrow`s Office Creating effective and humane interiors,
* E & FN SPON, London and New York, 2000.

Препоручена литература

* Gausa M., Guallart V., Müller W., Soriano F., Porras F., Morales J., The Metapolis Dictionary Of Advanced Architecture: City, Technology And Society In The Information Age, Actar, Barcelona, 2003.
* Baudrillard J./Nouvel J., Singularni objekti– Arhitektura I filozofija, AGM, Zagreb,2008.